CELEX: 32001R2245
Language: hu
Date: 2001-11-19 00:00:00
Title: A Bizottság 2245/2001/EK rendelete (2001. november 19.) az 517/94/EK tanácsi rendelet III. B. és VI. mellékletének a Jugoszláv Szövetségi Köztársaság kontingensei tekintetében történő módosításáról

Fontos jogi nyilatkozat

|

32001R2245

Hivatalos Lap L 303 , 20/11/2001 o. 0017 - 0019

		A Bizottság 2245/2001/EK rendelete(2001. november 19.)az 517/94/EK tanácsi rendelet III. B. és VI. mellékletének a Jugoszláv Szövetségi Köztársaság kontingensei tekintetében történő módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésére,tekintettel a legutóbb a 2878/2000/EK rendelettel [1] módosított, az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások, vagy egyéb különleges közösségi importszabályozás hatálya alá nem tartozó behozatalának közös szabályairól szóló 1994. március 7-i 517/94/EK tanácsi rendeletre [2] és különösen annak 5. cikkére, összefüggésben annak 25. cikke (4) bekezdésével,mivel:(1) Az 517/94/EK rendelet létrehozza a Jugoszláv Szövetségi Köztársaságból származó egyes textiltermékekre vonatkozó keretmennyiségeket.(2) A Jugoszláv Szövetségi Köztársaság a 2000. októberi politikai változások következtében az EU stabilizációs és társulási folyamatának teljes jogú tagja, és a 2563/2000/EK rendelettel [3] módosított, az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendeletet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló 2000. szeptember 18-i 2007/2000/EK tanácsi rendelettel [4] létrehozott, a Közösség és a nyugat-balkáni országok közötti preferenciális kereskedelmi rendszernek teljes jogú kedvezményezettje.(3) Egy, a textilkereskedelemről szóló kétoldalú megállapodásról folytatott tárgyalásokra vonatkozó felhatalmazást még nem lehet figyelembe venni, mivel a Jugoszláv Szövetségi Köztársaságban tisztázni kell a külkereskedelemre és vámellenőrzésre vonatkozó kérdéseket.(4) A textiltermékek egyes kategóriáira vonatkozó kereskedelem a kimerült kontingensek miatt jelenleg akadályozott. A Jugoszláv Szövetségi Köztársaság 20 %-os növelést kért ezen kontingensekre.(5) Helyénvaló az összes kontingens szintjét növelni a Jugoszláv Szövetségi Köztársaság részére, amint azt a 7/2000/EK tanácsi rendelet [5] a 2000. évre Horvátország és Bosznia és Hercegovina részére biztosította, az e két országgal megkötött kétoldalú textilmegállapodások előtt.(6) A növelés meghatározásánál a kiindulópont a 90/649/EGK tanácsi határozattal [6] megkötött, az Európai Gazdasági Közösség és a Szocialista Szövetségi Jugoszláv Köztársaság között létrejött, a textiltermékek kereskedelméről szóló megállapodás kiegészítő jegyzőkönyvében kategóriánként meghatározott kontingensenkénti növekedési ütem.(7) Az általános növelést a legszükségesebb kategóriákra kell újra elosztani, a Jugoszláv Szövetségi Köztársaság által kért növekedésnek a keretein belül.(8) A megnövelt kontingensszinteket a 2001. év elejétől kell alkalmazni annak érdekében, hogy helyt adjanak az egyes függőben levő behozatali kérelmeknek.(9) Az 517/94/EK rendeletet ennek megfelelően módosítani kell.(10) Ezek az intézkedések összhangban vannak az 517/94/EK rendelet alapján létrehozott bizottság véleményével,ELFOGADTA EZT A RENDELETET:1. cikkAz 517/94/EK rendelet III. B. és VI. melléklete e rendelet mellékletének megfelelően módosul.2. cikkEz a rendelet az Európai Közösségek Hivatalos Lapjában való kihirdetésének napján lép hatályba.Ezt a rendeletet 2001. január 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2001. november 19-én.a Bizottság részérőlPascal Lamya Bizottság tagja[1] HL L 333., 2000.12.29., 60. o.[2] HL L 67., 1994.3.10., 1. o.[3] HL L 295., 2000.11.23., 1. o.[4] HL L 240., 2000.9.23., 1. o.[5] HL L 2., 2000.1.5., 51. o.[6] HL L 352., 1990.12.15., 120. o.--------------------------------------------------MELLÉKLETAz 517/94/EK rendelet III. B. és VI. melléklete a következőképpen módosul:1. A III. B. melléklet helyébe az alábbi szöveg lép:"B. MELLÉKLETA 2. cikk (1) bekezdésének negyedik francia bekezdésében említett éves közösségi keretmennyiségekJUGOSZLÁV SZÖVETSÉGI KÖZTÁRSASÁGKategória | Egység | Mennyiség |1 | tonna | 2309 |2 | tonna | 2848 |2a | tonna | 644 |3 | tonna | 312 |5 | 1000 darab | 794 |6 | 1000 darab | 419 |7 | 1000 darab | 241 |8 | 1000 darab | 1066 |9 | tonna | 292 |15 | 1000 darab | 308 |16 | 1000 darab | 230 |67 | tonna | 241 |"2. A VI. melléklet helyébe az alábbi szöveg lép:"VI. MELLÉKLETPASSZÍV FELDOLGOZÁSI FORGALOMA 4. cikkben említett éves közösségi keretmennyiségekJUGOSZLÁV SZÖVETSÉGI KÖZTÁRSASÁGKategória | Egység | Mennyiség |5 | 1000 darab | 1483 |6 | 1000 darab | 4441 |7 | 1000 darab | 2170 |8 | 1000 darab | 4902 |15 | 1000 darab | 2548 |16 | 1000 darab | 1374 |"--------------------------------------------------